Prevladavat će oblačno uz mjestimičnu oborinu, češću na Jadranu i područjima uz Jadran. U gorju će padati snijeg, a prijepodne će ga povremeno biti i u središnjim predjelima.
U drugom dijelu dana prelazit će u susnježicu i kišu. Na Jadranu mjestimice kiša, osobito popodne u Dalmaciji.
Kraćih sunčanih razdoblja bit će u Slavoniji i na sjevernom Jadranu.
Puhat će umjeren do jak sjeveroistočni, u Slavoniji istočni vjetar. Na Jadranu umjerena i jaka bura s olujnim, podno Velebita i orkanskim udarima.